Vytautas Sirijos Gira

Vytautas Sirijos Gira (1911 m. balandžio 12 d. Vilniuje – 1997 m. vasario 14 d. Vilniuje) – Lietuvos poetas, prozininkas, vertėjas, poeto Liudo Giros sūnusVytautas Sirijos Gira.

 Biografija 
Nuo 1920 m. gyveno Kaune. 1931 m. baigė Kauno Jėzuitų gimnaziją ir tais pačiais metais išleido pirmąją eilėraščių knygą „Golas į ateitį“. Pirmajame romane „Buenos Airės“ (1956 m.) vaizduojamas ikikarinio Kauno gyvenimas. Baigęs gimnaziją įstojo į Vytauto Didžiojo Universitetą, medicinos specialybę, kurią įgijo būdamas 36 metų Vilniaus universitete, dirbo Respublikinėje vaikų ligoninėje gydytoju, o būdamas jau pagyvenęs įsidarbinęs laivo gydytoju plaukė į Afriką.

Kino filmų „Adomas nori būti žmogumi“ (kartu su Vytautu Žalakevičium) bei „Raudonmedžio rojus“ (kartu su Algirdu Kratuliu ir Bronium Talačka) scenarijaus bendraautoris. Kūriniai išversti į vokiečių, lenkų, rusų, čekų, estų ir latvių kalbas.

Žmona Janina Sirijos Girienė (1922-1965), vėliau Almonė Sirijos Girienė (1932-2003), dukra Danutė Sirijos Giraitė (g. 1948), sūnus Algirdas Sirijos Gira (g.1952)..

Apie savo dvigubą pavardę V. Sirijos Gira yra pasisakęs: „Mano tėvas buvo pavainikis, ir jį įsūnijo Katedros vargonininkas Konstantinas Giro-Syryjskis, – štai iš ko transformavosi Sirijos Gira. Iki 1940 m. ir mano tėvo dokumentuose buvo įrašyta dviguba pavardė, nors savo kūryboje tėvas ja nepasirašinėjo.“Metai, 1996 m. balandis, Vilnius: Lietuvos rašytojų sąjungos leidykla, 1996, p. 100–104. V. Sirijos Giros kaunietiškieji gyvenimo ir kūrybos potėpiai kauno.diena.lt

 Kūryba 
V. Sirijos Gira vienas pirmųjų lietuvių prozoje panaudojo sąmonės srauto principąVytautas Sirijos Gira (VLE). Daugumos kūrinių veikėjai – impulsyvaus, kiek egocentriško būdo inteligentai. Romanų populiarumą lemia išradinga intriga, meilės trikampiais ir fatališkais atsitiktinumais grindžiamas dinamiškas veiksmas, įtaigus stilius.

Poezijos knygos
 Golas į ateitį, Klaipėda, 1931
 Širdys formaline, 1934
 Mergaitės ir asonansai, 1935
 Šešėliai nuo ekrano, 1937
 Pro amžių bėgį, 1947
Ekranas (rinktinė), 1967

Apsakymų rinkiniai
 Žmonės iš didžiojo laivo, 1951
 Susitikimas su Brunhilda, 1974
 Aleksoto tiltas, 1979

Romanai
 Buenos Airės, Vilnius, 1956
 Štai ir viskas, 1963
 Voratinkliai draikės be vėjo, 1968
 Afrika be liūtų: laivo gydytojo užrašai, 1970
 Raudonmedžio rojus, 1972
 Bėgimas nuo šešėlio, 1975
 Kai neliepsnojo tik vanduo, 1980
 Kanarėlės, 1983
 Nakties muzika, 1986 m. (Gabrielės Petkevičaitės-Bitės premija)
 Paskutinis sekmadienis, 1989

Pjesės
 Ponas Pirsonas jau nebegrįš: 4 veiksmų 7 paveikslų pjesė. Vilnius, 1953
 Aštuntojo laivyno draugiškas vizitas: 4 veiksmų, 7 paveikslų pjesė. Vilnius, 1954

Apdovanojimai
Gabrielės Petkevičaitės-Bitės premija (1987 m., už romatą Nakties muzika)Panevėžio rajono savivaldybės viešoji biblioteka 
Lietuvos didžiojo kunigaikščio Gedimino ordino Karininko kryžius (1996 m.)

Šaltiniai

Nuorodos
Vytautas Sirijos Gira (rasytojai.lt)

Kategorija:Lietuvos poetai
Kategorija:Lietuvos prozininkai
Kategorija:Gabrielės Petkevičaitės-Bitės premijos laureatai